Lav et referat af nedenstående tekst:

Tekst:
FOA strejker ikke længere. Medlemmerne har nu sagt ja til overenskomsterne med arbejdsgiverne i Kommunernes Landsforening (KL) og Danske Regioner. I sidste uge stemte medlemmerne ja til KL og nu har cirka 23.000 stemt ja til aftalen, der gælder de fem regioner. Forbundsformand Dennis Kristensen fortæller, at 60,5 procent af medlemmerne har deltaget i afstemningen, og 61,3 procent af dem satte krydset ved ja. - Det er pænt stort uden at være prangende. Vi har ved denne overenskomstfornyelse fået sat en dagsorden om ligeløn, og det er helt naturligt for et forbund, hvor 88 procent af medlemmerne er kvinder, siger han til Ritzau. Han peger på, at det nu gælder om at fortsætte kampen for ligeløn. - Vi havde to mål. Det ene var at få slået hul på den ulige løn. Det andet var at få en fair andel af velstandsudviklingen i samfundet. Det er lykkes for nogle af medlemmerne, men ikke alle. Det kræver et længere træk, som vi nu tager fat på, siger Dennis Kristensen. Med fredagens ja er det nu pædagogerne fra Bupl og de 11 forbund i Sundhedskartellet, der fortsat strejker. Bupl forsøger igen at finde en løsning med KL, mens der ikke er aftalt nye møder mellem Danske Regioner og Sundhedskartellet. /ritzau/

Referat:
Strejken er endelig forbi for FOA&#39;s cirka 23.000 medlemmer på landets sygehuse. 61,3 procent stemmer ja til overenskomst med arbejdsgiverne i Danske Regioner.